钦定古今图书集成/明伦汇编/闺媛典/第264卷 > 林懋曾妻李氏〈苏氏孙氏附〉
## 钦定古今图书集成/明伦汇编/闺媛典/第264卷 > 林懋曾妻李氏〈苏氏孙氏附〉

按《莆田县志》：“李氏，庠生林懋曾妻。年二十而寡，遗孤
启宸方在抱守之。及长，亦早丧，复抚孤孙弘化登崇
祯丙子乡荐，李年七十二卒。启宸妻苏氏念世系单
传，为夫置侧室孙氏，生二子，弘化、弘业俱幼。宸没，苏
与孙相依，矢志抚育二子，苦节三十馀载。弘化登贤
书，弘业为诸生，苏孙俱寿终。郡守表其节。”